**Szakdolgozat/diplomamunka leadás 2021/22/2**

(BA, BSc, MSc, MA, hagyományos képzés, szakirányú továbbképzés hallgatói számára)

**A végzéssel kapcsolatos adminisztrációs feladatok megkönnyítése érdekében felhívjuk a hallgatók figyelmét az alábbi teendőkre:**

**Diplomamunka, szakdolgozat benyújtásának határideje: 2022. április 22. 12.00 óra**

**A diplomamunkát fel kell tölteni a DEA –ba (Debreceni Egyetem Archívuma). A feltöltés határideje: 2022. április 22. 12.00 óra (késedelmes feltöltésre nincs lehetőség)**

**A diplomamunkát kinyomtatva nem kell leadni.**

A feltöltés menetéről szóló tájékoztató anyagokat, a diplomamunka pdf fájllá (másolás és nyomtatás elleni védelem) alakításának útmutatóját megtalálja a  <https://dea.lib.unideb.hu/dea/handle/2437/85081?locale-attribute=hu>  címen.

Feltöltés előtt ajánlott elolvasnia az alábbi feltöltési útmutatót: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

Szakdolgozat, diplomamunka könyvtári feltöltés helye: <https://dea.lib.unideb.hu/dea/> oldalon a HALLGATÓI DOLGOZATOK/ HALLGATÓI DOLGOZATOK (GTK)/ A kategória gyűjteményein belül ahhoz az Intézethez, ahova a konzulens tartozik.

A **diplomamunkán** kívül a **kitöltött és aláírt nyilatkozatot** (a szakdolgozat/diplomamunka formai követelményeiről szóló dokumentum 2. sz. melléklete) is fel kell tölteni a DEA-ba, mindkettőt **külön-külön pdf fájlként** (mindkét fájlt másolás és nyomtatás elleni védelemmel ellátva). **A szakdolgozat feltöltése csak a nyilatkozat külön fájlként való feltöltésével együtt érvényes.** A szakdolgozat és nyilatkozat ugyan azon fájlban való feltöltése esetén a feltöltés érvénytelen, az intézeti adminisztrátorok nem fogják elfogadni, visszautasításra fog kerülni.

Ha a cég kérésére a **diplomamunka titkosítása** szükséges, akkor a titkosítási kérelem mindkét dokumentumát, a cég által aláírt és lepecsételt titkosítási kérelmet és a Döntés a szakdolgozat titkosításáról című dokumentumot (amely dokumentum esetében a hallgató kitöltötte a személyes adatokat és a dolgozatra vonatkozó információkat) a [**gtk.dekan@econ.unideb.hu**](mailto:gtk.dekan@econ.unideb.hu) **email címre** kell megküldeni a hallgatónak szkennelve „Titkosítási kérelem” tárggyal **legkésőbb április 14.-én 12.00 óráig.** Csak és kizárólag olyan titkosítási kérelem kerül dékáni aláírásra, mely értelemszerűen és hiánytalanul ki van töltve, azonban a konzulenssel nem kell aláíratni. Dékáni aláírás után válasz emailben a kérelem a hallgató részére visszaküldésre kerül.

A titkosított diplomamunkát is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, pdf formátumban (másolás és nyomtatás elleni védelemmel ellátva) - kérjük feltölteni. A diplomamunka titkosítása legfeljebb 5 évre kérhető. A dolgozat DEA-ba történő feltöltésének határideje után (április 22. 12.00 óra) titkosítás nem kérhető. A titkosítási kérelemhez formanyomtatvány a kari honlapon megtalálható a záróvizsga információk között.

A diplomamunka feltöltését követően a konzulens feltölti az általa készített konzulensi véleményezési lapot a Neptun rendszerbe. A konzulensi lap feltöltését követően, amennyiben a konzulens támogatja a dolgozat leadását, azintézeti adminisztrátor elfogadja a dolgozat feltöltését. Ha a konzulensi véleményező lap alapján a konzulens nem támogatja a dolgozat leadását, az intézeti adminisztrátor elutasítja a dolgozatot a DEA-ban, és a hallgató a következő félévben adhat le ismét dolgozatot.

**Záróvizsga időszak:**

* **2022. június 7-8.**

A végzős hallgatók könyvtári kikörözésével kapcsolatban a későbbiekben adunk tájékoztatást. Nem tehet záróvizsgát az a hallgató, akinek a könyvtár felé bármilyen tartozása van.

Debrecen, 2022. március 11.